**ROMÂNIA**

**JUDEȚUL SATU MARE**

**CONSILIUL LOCAL AL COMUNEI ORAȘU NOU**

**STRADA SEINI NR. 247/A**

**TEL.: 0261/830192, 0261/830001, 0261/830109, FAX: 0261/830001,**

**E- mail:** [corasunou@yahoo.com](mailto:corasunou@yahoo.com)

**Procesul - verbal**

al şedinţei publice extraordinare, convocată de îndată, a Consiliului Local

al comunei Orasu Nou, judeţul Satu Mare, din data de 28 februarie 2020

La şedinţa, care este publică, sunt prezenţi 9 din cei 12 consilieri aflați în funcție, şi anume: dl. Berende Gheorghe, dl. Bute Pal, dl. Covacs Carol, dl. Copil Gheorghe, dl. Hajdu Istvan, dl. Kovacs Istvan, dl. Rakos Iuliu, dl. Reha Laszlo și dl. Vas Balint.

Lipsește motivat domnul consilier: Torz Dumitru.

Lipsesc nemotivat domnii consilieri: Dohi Laszlo-Attila și Tabori Vasile.

Invitați la ședință: -.

La ședință participă și domnul primar Mailat Gavril, respective doamna contabil Bute Timea.

La ședință fiind prezenţi 9 consilieri locali în funcţie, lucrările acesteia pot începe, fiind astfel respectat art. 137 alin. 1 din Ordonanța de Urgență a Guvernului nr. 57/2019 privind Codul Administrativ.

Se declară sedința legal constituită, se pot adopta horărâri în condițiile legii.

Dl. presedinte de ședință Bute Pal, dă citire proiectului Ordinii de zi:

* primarul comunei Orașu Nou, având în vedere Ordonanţa de Urgență a Guvernului nr. 57/2019 privind Codul Administrativ
* **vă invită să luaţi parte la şedinţa publică ordinară a Consiliului Local Orașu Nou, convocată pentru data de 28.02.2020 orele 08.00 care se va ţine în sala de şedinţe a Consiliului Local Orasu Nou, convocate în baza Dispoziției nr. 39/27.02.2020 a primarului comunei Orașu Nou, cu următoarea**

**ORDINE DE ZI:**

1. Aprobarea proiectului ordinii de zi;
2. Aprobarea procesului verbal al ședinței anterioare a Consiliului local al comunei Orașu Nou;
3. Proiect de hotărâre privind aprobarea Programului anual pentru acordarea de finanţări nerambursabile din bugetul local al Comunei Orașu Nou, în anul 2020 - Inițiator: primarul comunei Orașu Nou – Trimis spre avizare tuturor celor trei comisii de specialitate ale Consiliului local;
4. Proiect de hotărâre privind aprobarea documentației tehnico-economice pentru obiectivul de investiții*,,Reabilitare, modernizare și dotare Cămin Cultural, sat Prilog nr.148, Comuna Orașu Nou, județul Satu Mare” -* Inițiator: primarul comunei Orașu Nou – Trimis spre avizare tuturor celor trei comisii de specialitate ale Consiliului local;
5. Proiect de hotărâre privind predarea către Ministerul Dezvoltării Regionale și Administrației Publice prin Compania Naţională de Investiţii “C.N.I.” S.A., a amplasamentului și asigurarea condițiilor în vederea executării obiectivului de investiţii ,,Reabilitare, modernizare și dotare Cămin cultural, sat Prilog, nr.148, Comuna Orașu Nou, Judetul Satu Mare” -Inițiator: primarul comunei Orașu Nou – Trimis spre avizare tuturor celor trei comisii de specialitate ale Consiliului local;
6. Proiect de hotărâre privind actualizarea Regulamentului de administrare, organizare și amenajare a Zonei de agrement Lac Mujdeni, comuna Orașu Nou- Inițiator: viceprimarul comunei Orașu Nou – Trimis spre avizare tuturor celor trei comisii de specialitate ale Consiliului local;
7. Cereri.
8. **Se supune la vot proiectul Ordinii de zi.**

Discuții/dezbateri:

Nu sunt.

**Se aprobă cu unanimitate de voturi: 9 voturi pentru.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. Secretarul comunei Orașu Nou, în temeiul art. 138 alin. 15 din Ordonanța de

Urgență a Guvernului nr. 57/2019 privind Codul Administrativ, supune la vot procesul - verbal al sedinței ordinare din data de 19.02.2020.

Dezbateri/observații:

Nu sunt.

Procesul – verbal al ședinței ordinare din data de 19.02.2020 se aprobă, conform modificării menționate de dl. Consilier Berende, cu un număr de 9 voturi pentru:

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. Dl. preşedinte de ședință Bute Pal dă citire punctului nr. **3** de pe Ordinea de zi**:**

Proiect de hotărâre privind aprobarea Programului anual pentru acordarea de finanţări nerambursabile din bugetul local al Comunei Orașu Nou, în anul 2020.

Discuții/dezbateri

D-na Bute: Conform proiectului de hotărâre inițiat de domnul primar și celor stabilite la aprobarea bugetului, 120.000 lei sunt pentru Asociația Sportivă, 10.000 lei pentru tabără și 5.000 lei pentru Asociația Bakator (în total 135.000 lei), iar 175.000 lei pentru cultele religioase. Această hotărâre trebuie publicată în Monitorul Oficial al României, pentru a respecta prevederile legale în vigoare pentru acordarea fnanțărilor nerambursabile.

**Președintele de ședință supune la vot aprobarea proiectului de hotărâre dezbătut care se aprobă cu 9 voturi pentru, fiind adoptată Hotărârea Consiliului local Orașu Nou nr. 15/28.02.2020 privind aprobarea Programului anual pentru acordarea de finanţări nerambursabile din bugetul local al Comunei Orașu Nou, în anul 2020.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. Preşedintele de ședință, dl. Bute Pal dă citire punctului nr. **4** de pe

Ordinea de zi**:** Proiect de hotărâre privind aprobarea documentației tehnico-economice pentru obiectivul de investiții*,,Reabilitare, modernizare și dotare Așezământ Cultural, sat Prilog nr.148, Comuna Orașu Nou, județul Satu Mare”*.

Discuții/dezbateri

D-l primar: Conform devizului valoarea totală a investiției este de 716.709,88 euro din care 90.206,06 euro (431.184,97 lei) este contribuția proprie a comunei.

D-l Bute: Mi se pare puțin cam mult cât e trecut în deviz pentru apă, canalizare etc.

D-l primar: Există o cotă parte din valoarea totală a investiției care reprezintă contribuția proprie a comune și în acest mod au rezultat aceste sume.

D-l Berende: Terenul e înclinat spre clădire. Trebuie decopertat ca să nu se scurgă apa din precipitații înspre clădire. Acesta e motivul pentru care sunt sume prevăzute și pentru amenajarea curții.

D-l primar: Dacă avem hotărârea Consiliului local, într-o săptămână toată documentația trebuie depusă la București pentru a putea primi finanțarea.

D-l Copil: În ce constă dotarea căminului?

D-l primar: Scaune, mese, iluminat, încălzire etc., mai puțin dotarea bucătăriei care nu se încadrează în aceste cheltuieli.

D-l Bute: Statul dă 3 milioane de lei, iar partea noastră e doar 400.000 de lei. Acum doar aprobăm documentația în faza DALI, adică confirmăm că lucrările pot fi efectuate.

**Nefiind alte discuții și dezbateri, președintele de ședință supune la vot proiectul de hotărâre dezbătut care se aprobă cu 9 voturi pentru, fiind adoptată Hotărârea Consiliului local Orașu Nou nr. 16/28.02.2020 aprobarea documentației tehnico-economice pentru obiectivul de investiții *,,Reabilitare, modernizare și dotare Așezământ Cultural, sat Prilog nr.148, Comuna Orașu Nou, județul Satu Mare*.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. Preşedintele de ședință, dl. Bute Pal dă citire punctului nr. **5** de pe

Ordinea de zi**:** Proiect de hotărâre privind predarea către Ministerul Dezvoltării Regionale și Administrației Publice prin Compania Naţională de Investiţii “C.N.I.” S.A., a amplasamentului și asigurarea condițiilor în vederea executării obiectivului de investiţii ,,Reabilitare, modernizare și dotare Așezământ cultural, sat Prilog, nr.148, Comuna Orașu Nou, Judetul Satu Mare”.

Discuții/dezbateri

Nu sunt.

**Președintele de ședință supune la vot proiectul de hotărâre dezbătut care se aprobă cu 9 voturi pentru, fiind adoptată Hotărârea Consiliului local Orașu Nou nr. 17/28.02.2020 privind predarea către Ministerul Dezvoltării Regionale și Administrației Publice prin Compania Naţională de Investiţii “C.N.I.” S.A., a amplasamentului și asigurarea condițiilor în vederea executării obiectivului de investiţii ,,Reabilitare, modernizare și dotare Așezământ cultural, sat Prilog, nr.148, Comuna Orașu Nou, Judetul Satu Mare”.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. Preşedintele de ședință, dl. Bute Pal dă citire punctului nr. **6** de pe

Ordinea de zi**:** Proiect de hotărâre privind actualizarea Regulamentului de administrare, organizare și amenajare a Zonei de agrement Lac Mujdeni, comuna Orașu Nou, dând apoi cuvântul domnului viceprimar Rakos Iuliu care citește regulamentul actualizat.

Discuții/dezbateri

D-l viceprimar: Față de Regulamentul din 2013 au fost actualizate doar taxele de pescuit. Am propus modificarea acestora după cum urmează: taxa de pescuit/zi de la 50 lei la 60 lei, iar pentru copii 30 lei/zi; abonamentul pentru 1 an de la 500 lei la 800 lei pentru adulți și de la 300 lei la 500 lei pentru pensionari.Totodată lacul find unul de agrement, nu de pescuit, scăldatul este permis și nici nu au ma fost reclamații din partea pescarilor.

D-l primar: Nu stabilim și prețul unui abonament pentru copii? Dacă vine cineva cu un copil care vrea să pescuiască? Propun în acest sens un preț de 400 lei pentru abonamentul pentru 1 an pentru copii.

D-l Covacs: Cum verificăm cantitatea de 5 kg de pește care este permisă? Ar trebui să mărim și prețurile propuse de domnul viceprimar la abonamente, și anume la 1000 lei pentru adulți, respectiv 700 lei pentru pensionari.

D-l Kovacs: Își poate îngrădi cineva până la lac terenul concesionat?

D-l viceprimar: Există o zonă de protecție de 5 metri care nu poate fi îngrădită.

D-l primar: Propun să stabilim o zi și să mergem cu toții la lac pentru a vedea situația de fapt și facem ulterior un regulament de construire. Foarte mulți au pontoane puse, care susțin că le aparțin.

D-l Kovacs: Trebuie stabilită o taxă pentru cei care vor ponton în apă.

D-l primar: Când ne întâlnim pentru regulamentul de construire?

D-l viceprimar: În contractual de concesiune sunt prevăzute și reguli privind construirea.

D-l Berende: Paznicul să identifice persoanele care au proprietățile până la lac.

D-l vceprimar: Pentru aceasta nu e nevoie de paznic. Sunt în cauză toți care au construit lângă lac.

D-l Bute: Să mergem vinerea viitoare la ora 16.

D-l viceprimar: Revenind la taxele de pescuit, acestea se pot plăti doar la casieria Primăriei și vor fi eliberate legitimații semnate de domnul primar.Pentru taxele zilnice, banii se vor încasa de către paznic, care îi depune la casieria Primăriei.

D-l Berende: Cum poate fi sancționat paznicul dacă nu-și îndeplnește în mod corespunzător sarcinile de serviciu?

D-l viceprimar: Este angajatul nostrum. Poate fi sancționat conform Codului muncii în baza contractului de muncă.

D-l Kovacs: Joi am putea primi un mesaj pentru ziua de vineri ca să nu uităm să mergem la lac?

D-na secretar: Desigur.

**Președintele de ședință supune la vot proiectul de hotărâre dezbătut care se aprobă cu 9 voturi pentru conform propunerilor de modificare a prețurilor la abonamentele anuale (1000 lei pentru adulți, 700 lei pentru pensionari și 400 lei pentru copii), fiind adoptată Hotărârea Consiliului local Orașu Nou nr. 18/28.02.2020 privind actualizarea Regulamentului de administrare, organizare și amenajare a Zonei de agrement Lac Mujdeni, comuna Orașu Nou.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – absent,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – absent,

12. VAS BALINT – pentru.

1. La punctul nr. 7 – Cereri, preşedintele de ședință, dl. Bute Pal dă citire cererii

nr. 1120/26.02.2020 depusă de SC POIENIȚA SRL privind reînchirierea terenului aflat în perimetrul de exploatare a carierei Orașu Nou – Dealul Negru și a terenului aflat sub clădirea administrativă a carierei.

D-l primar: Domnul Moldovan a avut un contract de închirere pentru acest teren, dar a avut și o datorie foarte mare pe care, cu greu, am reușit să-l conving să o plătească, iar contractul nu a mai putut fi prelungit. Acum dorește să îl închirieze din nou. Eu le-am comunicat că ar fi mai bine să concesioneze terenul, nu să îl închierieze.

D-l viceprimar: La licitație pot veni mai multe firme?

D-l Bute: Trebuie întocmită toată documentația de licitație pentru concesiune, iar răspunsul la prezenta cerere să fie că terenul va fi concesionat și va fi demarată procedura.

Se trece la punctul Diverse. Preşedintele de ședință, dl. Bute Pal, dă cuvântul domnilor consilieri prezenți la ședință.

D-l Berende: Să se aducă și la noi containere pentru colectarea selectivă a deșeurilor. Cei care au colectat deșeurile au trecut pentru a doua oară la noi și au lăsat mizeriile în pubele.

D-l primar: Sâmbătă, când vor veni din nou, să stați lângă ei și să le explicați.

D-l viceprimar: Ce înțelegeți prin container? Nici nu sunt necesare aceste containere pentru că la toată lumea a primit saci. Tot a doua săptămână se colectează deșeurile menajere și tot la două săptămâni cele colectate selectiv.

D-l primar: În Prilog vor fi puse containere la căminul cultural și containere pentru sticle la magazine.Nu știu dacă cunoașteți, dar suntem singura comună din Țara Oașului care nu are propriile containere.

D-l viceprimar: Ieri s-au colectat deșeurile până la Remetea. Au lucrat 12 oameni pentru aceasta, iar remorca a fost arhiplină.

D-l Copil: Consiliul local ar trebui să stabilească amenzi pentru cei care aruncă mizeriile.

D-l Bute: Există hotărâre a Consiliului local în acest sens.

D-l Covacs: Dacă tot s-a făcut lemnărie nouă, vechile boxe din curte ar trebui să dispară.

D-l primar: Fiecare proprietar al acestor boxe va fi înștiințat în scris să le desfacă și să facă curățenie.

Domnii consilieri declară nu mai au de ridicat alte probleme.

**Ședința extraordinară, convocată de îndată, a Consiliului local al comunei Orașu Nou, din data de 28.02.2020, se declară închisă la ora 09:10.**

**Președinte de ședință, Secretar general,**

Pal Bute Sonia-Teodora Stan